《感事》
明代·祁敕

五亩溪园锁绿阴，红尘何事恰相侵。人生安得尽如意，世事但相无愧心。

却喜他山真有石，休言同舍误持金。重裘著罢春寒退，静掩书斋抱膝吟。

作者简介：（1481—1533）广东东莞人，字惟允，号棠野。正德十二年进士，授刑部主事。嘉靖初伏阙争大礼，受廷杖。历郎中，以善决疑狱，都民呼为祁佛爷。出任饶州知府，以事谪婺州典史，道病，归卒。